'Ram vir 'n Rus': Die vlerkslepery vang spoed – wie is jou gunsteling-man? | Huisgenoot
Die Russe wil 'n Suid-Afrikaanse man hê! Foto: Verskaf
Ryan Massie (43) van Pretoria het 'n bietjie meer van homself verklap. Hy is 'n "alles-of-niks-mens", sê hy. Van Maandae tot Vrydae raak hy nie aan alkohol nie, eet hy gesond en oefen hy elke dag. "Maar wanneer Saterdag en Sondag aanbreek, raak ek 'n dier," het hy vir Nataliya Solovyeva (40) gesê.
Tanya Belianicheva (23) wou by Koos Olivier (47) van Ermelo weet hoekom hy aan die "wedding show" deelneem. Hy bly op 'n klein dorpie, en hy wil nie graag met een van sy vriende se ekse uitgaan nie, het hy verduidelik. Maar Tanya was ooglopend meer beïndruk met Heinrich Olwage (26) van Pretoria.